LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2011 M. GRUODŽIO 29 D. ĮSAKYMO Nr. D1-1037 „DĖL STATYBOS TECHNINIO REGLAMENTO STR 1.02.07:2012 „YPATINGO STATINIO STATYBOS RANGOVO, STATINIO PROJEKTO EKSPERTIZĖS RANGOVO IR STATINIO EKSPERTIZĖS RANGOVO KVALIFIKACINIAI REIKALAVIMAI, ATESTAVIMO IR TEISĖS PRIPAŽINIMO TVARKOS APRAŠAS“ PATVIRTINIMO“ PAKEITIMO

2012 m. gruodžio 10 d. Nr. D1-1066

Vilnius

Pakeičiu Lietuvos Respublikos aplinkos ministro 2011 m. gruodžio 29 d. įsakymą Nr. D1-1037 „Dėl statybos techninio reglamento STR 1.02.07:2012 „Ypatingo statinio statybos rangovo, statinio projekto ekspertizės rangovo ir statinio ekspertizės rangovo kvalifikaciniai reikalavimai, atestavimo ir teisės pripažinimo tvarkos aprašas“ patvirtinimo“:

1. Išdėstau preambulę taip:

„Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2002, Nr. 124-5625; 2003, Nr. 104-4649; 2004, Nr. 73-2545; 2006, Nr. 116-4402; 2007, Nr. 55-2127; 2009, Nr. 117-4993, Nr. 144-6352; 2011, Nr. 72-3476) 14 straipsnio 4 dalimi, 15 straipsnio 4 ir 5 dalimis, 181 straipsnio 1–3 dalimis, 29 straipsnio 7 ir 8 dalimis ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819; 2010, Nr. 102-6119; 2011, Nr. 132-6284; 2012, Nr. 110-5569) 1.2.13 ir 1.2.14 punktais,“.

2. Nurodytuoju įsakymu patvirtintą statybos techninį reglamentą STR 1.02.07:2012 „Ypatingo statinio statybos rangovo, statinio projekto ekspertizės rangovo ir statinio ekspertizės rangovo kvalifikaciniai reikalavimai, atestavimo ir teisės pripažinimo tvarkos aprašas“ (toliau – Reglamentas):

2.1. papildau šiuo 1.4 punktu:

„1.4. 1.1.2–1.1.4 punktuose nurodytiems rangovams išduoto kvalifikacijos atestato papildymo, patikslinimo, galiojimo sustabdymo, galiojimo sustabdymo panaikinimo ir kvalifikacijos atestato panaikinimo tvarką.“;

2.2. papildau šiuo 1.5 punktu:

„1.5. 1.1.1–1.1.4 punktuose nurodytiems rangovams išduoto teisės pripažinimo dokumento papildymo, patikslinimo, galiojimo sustabdymo, galiojimo sustabdymo panaikinimo ir teisės pripažinimo dokumento panaikinimo tvarką.“;

2.3. papildau šiuo 9.8 punktu:

„9.8. techninis personalas – darbuotojai, vykdantys inžinerinį darbą, susijusį su statybos techninės veiklos pagrindinėmis sritimis (neatestuoti inžinieriai, darbų vadovai, meistrai, brigadininkai, atestuotų vadovų padėjėjai ir pan.).“;

2.4. išdėstau 12.3 punktą taip:

„12.3. informacija apie Pareiškėjo darbuotojus, teisės aktų nustatyta tvarka turinčius teisę dirbti Lietuvos Respublikos teritorijoje, pagal SPSC patvirtintą formą: atestuotų statybos techninės veiklos pagrindinių sričių vadovų sąrašas, techninio personalo sąrašas, darbininkų sąrašas ir darbo sutarčių su atestuotais vadovais kopijos. Pareiškėjas, pageidaujantis būti Reglamento 1.1.2–1.1.4 punktuose nurodytu rangovu branduolinės energetikos objektų statiniuose, privalo pateikti darbo sutarčių su atestuotais vadovais, turinčiais teisę dirbti branduolinės energetikos objektų statiniuose, kopijas;“;

2.5. išdėstau 15 punktą taip:

„15. SPSC, vadovaudamasis Atestavimo komisijos parengta išvada dėl kvalifikacijos atestato išdavimo, ne vėliau kaip per 5 darbo dienas nuo posėdžio priima sprendimą išduoti kvalifikacijos atestatą ir ne vėliau kaip per 10 darbo dienų nuo posėdžio išduoda Pareiškėjui kvalifikacijos atestatą.“;

2.6. išdėstau 16 punktą taip:

„16. SPSC, vadovaudamasis Atestavimo komisijos parengta išvada Pareiškėjo neatestuoti, ne vėliau kaip per 3 darbo dienas nuo posėdžio priima sprendimą dėl kvalifikacijos atestato neišdavimo ir ne vėliau kaip per 5 darbo dienas nuo posėdžio raštu ar elektroniniu būdu informuoja Pareiškėją ir nurodo neišdavimo priežastis.“;

2.7. išdėstau 33 punktą taip:

„33. SPSC, vadovaudamasis Atestavimo komisijos parengta išvada dėl TPD išdavimo, ne vėliau kaip per 5 darbo dienas nuo posėdžio priima sprendimą išduoti TPD ir ne vėliau kaip per 30 darbo dienų nuo Pareiškėjo prašymo įregistravimo dienos išduoda TPD.“;

2.8. išdėstau 34 punktą taip:

„34. SPSC, vadovaudamasis Atestavimo komisijos parengta išvada dėl TPD neišdavimo, ne vėliau kaip per 5 darbo dienas nuo posėdžio priima sprendimą neišduoti TPD ir ne vėliau kaip per 30 darbo dienų nuo Pareiškėjo prašymo įregistravimo dienos raštu ar elektroniniu būdu informuoja Pareiškėją ir nurodo neišdavimo priežastis.“;

2.9. išdėstau 42 punktą taip:

„42. Atestavimo komisija posėdžių metu išnagrinėja Pareiškėjo dokumentus ir SPSC pateiktus pasiūlymus, įvertina Pareiškėjo vadovo posėdžio metu pateiktą informaciją ir parengia išvadą:“;

2.10. papildau nauju 421 punktu:

„421. Atestavimo komisija parengia išvadą:

421.1. dėl kvalifikacijos atestato ar TPD turėtojo įspėjimo Lietuvos Respublikos statybos įstatymo [8.1] 181 straipsnio 8 dalyje nurodytu atveju; “.

421.2. dėl kvalifikacijos atestato ar TPD galiojimo sustabdymo 6 mėnesiams Lietuvos Respublikos statybos įstatymo [8.1] 181 straipsnio 5 dalyje nurodytais atvejais;“.

421.3. dėl kvalifikacijos atestato ar TPD galiojimo panaikinimo Lietuvos Respublikos statybos įstatymo [8.1] 181 straipsnio 6 dalyje nurodytais atvejais.“;

2.11. papildau nauju 422 punktu:

„422. Atestavimo komisija nagrinėja Reglamento 51 ir 52 punktuose nurodytus dokumentus. Nustačius, kad kvalifikacijos atestato ar TPD turėtojas neatitinka Reglamento 1–3 prieduose nustatytų kvalifikacinių reikalavimų, parengia išvadą:

422.1. įpareigoti kvalifikacijos atestato ar TPD turėtoją pašalinti nustatytus trūkumus per nurodytą laikotarpį;

422.2. sustabdyti kvalifikacijos atestato ar TPD galiojimą 6 mėnesiams taikant Lietuvos Respublikos statybos įstatymo [8.1] 181 straipsnio 5 dalies 5 punkto nuostatas, jei trūkumai nepašalinami per Atestavimo komisijos nurodytą laikotarpį.“;

2.12. išdėstau 44 punktą taip:

„44. Atestavimo komisija gali atidėti išvados dėl kvalifikacijos atestato (teisės pripažinimo dokumento) išdavimo parengimą 14 dienų, jei išvadai parengti reikia gauti papildomą informaciją ar dokumentus.“;

2.13. išdėstau 46 punktą taip:

„46. Atestavimo komisijos išvados įforminamos protokolu. Atestavimo komisijos posėdžio protokole turi būti tokie duomenys: komisijos pavadinimas, posėdžio data ir vieta, protokolo numeris, pirmininkaujančio vardas, pavardė ir pareigos, posėdžio sekretoriaus vardas, pavardė ir pareigos, komisijos narių vardai, pavardės ir pareigos, kviestų į posėdį nepriklausomų specialistų ir ekspertų vardai, pavardės ir pareigos, posėdžio darbotvarkės klausimai, svarstyti klausimai ir parengtos išvados, posėdžio pirmininko ir sekretoriaus parašai.“;

2.14. išdėstau 48 punktą taip:

„48. SPSC vykdo išduotų kvalifikacijos atestatų ir TPD peržiūrą.“;

2.15. išdėstau 50 punktą taip:

„50. Kvalifikacijos atestato ir TPD turėtojas kas vienerius metus (I pusmetį) turi pristatyti SPSC užpildytą peržiūros duomenų kortelę pagal SPSC patvirtintą formą.“;

2.16. išdėstau 51 punktą taip:

„51. SPSC išnagrinėja kvalifikacijos atestato ir TPD turėtojo užpildytą peržiūros duomenų kortelę ir teikia pasiūlymus Atestavimo komisijai.“;

2.17. išdėstau 52 punktą taip:

„52. SPSC kasmet atsitiktinės atrankos būdu patikrina ne mažiau kaip 10 kvalifikacijos atestatų ar TPD turėtojų ir nustato, kaip jie atitinka kvalifikacinius reikalavimus. SPSC parengia patikrinimo ataskaitas ir jas teikia Atestavimo komisijai.“;

2.18. išdėstau 53 punktą taip:

„53. SPSC, vadovaudamasis Atestavimo komisijos išvada:

53.1. įpareigoja kvalifikacijos atestato ar TPD turėtoją pašalinti kasmetinio patikrinimo ataskaitoje nustatytus trūkumus per Atestavimo komisijos nurodytą laikotarpį;

53.2. taiko Lietuvos Respublikos statybos įstatymo [8.1] 181 straipsnio 5 dalies 5 punkto nuostatas, kai kvalifikacijos atestato ar TPD turėtojas nepašalina kasmetinio patikrinimo ataskaitoje nustatytų trūkumų per Atestavimo komisijos nurodytą laikotarpį.“;

2.19. išdėstau 54 punktą taip:

„54. Kvalifikacijos atestatų ar TPD galiojimas panaikinamas šiais atvejais:“;

2.20. išdėstau 4.2 punktą taip:

„54.2. Lietuvos Respublikos statybos įstatymo [8.1] 181 straipsnio 6 dalyje nurodytais atvejais;“;

2.21. išdėstau 55 punktą taip:

„55. SPSC, vadovaudamasis Atestavimo komisijos išvada, sustabdo kvalifikacijos atestato ar teisės pripažinimo dokumento galiojimą 6 mėnesiams Lietuvos Respublikos statybos įstatymo [8.1] 181 straipsnio 5 dalyje nurodytais atvejais;“;

2.22. išdėstau 56 punktą taip:

„56. SPSC, vadovaudamasis Atestavimo komisijos išvada, panaikina kvalifikacijos atestato ar teisės pripažinimo dokumento galiojimą Lietuvos Respublikos statybos įstatymo [8.1] 181 straipsnio 6 dalyje nurodytais atvejais;“;

2.23. išdėstau 57 punktą taip:

„57. SPSC, vadovaudamasis Atestavimo komisijos išvada, pareiškia įspėjimą, kai kvalifikacijos atestato ar teisės pripažinimo dokumento turėtojas padaro neesminių (nenurodytų šio Reglamento 55 ir 56 punktuose) pažeidimų. Jeigu kvalifikacijos atestato ar teisės pripažinimo dokumento turėtojui per kalendorinius metus pareiškiami du įspėjimai, SPSC gali sustabdyti kvalifikacijos atestato ar teisės pripažinimo dokumento galiojimą šio Reglamento 55 punkte nustatytam laikotarpiui.“;

2.24. papildau šiuo 61.9 punktu:

„61.9. kontaktiniai duomenys – kvalifikacijos atestato turėtojo prašymu.“;

2.25. papildau šiuo 62.10 punktu:

„62.10. kontaktiniai duomenys – TPD turėtojo prašymu.“;

2.26. išdėstau 64 punktą taip:

„64. Ginčai dėl Reglamento taikymo nagrinėjami įstatymų nustatyta tvarka.“;

2.27. papildau Reglamentą nauju 6 priedu (pridedama);

2.28. išdėstau Reglamento 2 priedo 5 punktą taip:

„5. Statinio projekto ekspertizės ir statinio ekspertizės darbams turi vadovauti Aplinkos ministerijos nustatyta tvarka atestuoti vadovai, dirbantys pagal darbo sutartį:

5.1. ne mažiau kaip du statinio projekto ekspertizės vadovai ir (ar) ne mažiau kaip vienas statinio ekspertizės vadovas;

5.2. statinio projekto dalies ekspertizės vadovai pagal Reglamento 6 priedą;

5.3. ne mažiau kaip vienas statinio dalies ekspertizės vadovas kiekvienai statinio daliai, kuriai atliekama ekspertizė;

5.4. ne mažiau kaip vienas statinio projekto statybos skaičiuojamosios kainos nustatymo dalies ekspertizės vadovas, kai atliekama ypatingų statinių, įrašytų į Valstybės investicijų programą, ekspertizė.“;

2.29. išdėstau Reglamento 4 priedo 1 pastraipą taip:

„Prašau išduoti kvalifikacijos atestatą (papildyti, pakeisti kvalifikacijos atestatą Nr. ), suteikiantį teisę būti (nurodyti pagal STR 1.02.07:2012 1.1.2–1.1.4 punktus).“;

2.30. papildau Reglamento 4 priedą nauja 7 pastraipa:

„Prašau Kvalifikacijos atestatų registre paskelbti šiuos kontaktinius duomenis:

_	“;

2.31. išdėstau Reglamento 5 priedo 1 pastraipą taip:

„Prašau išduoti teisės pripažinimo dokumentą (papildyti, pakeisti teisės pripažinimo dokumentą Nr. ), suteikiantį teisę būti (nurodyti pagal STR 1.02.07:2012 1.1.1–1.1.4 punktus).“;

2.32. papildau Reglamento 5 priedą nauja 7 pastraipa:

„Prašau Teisės pripažinimo dokumentų registre paskelbti šiuos kontaktinius duomenis:

_	.“

Laikinai einantis aplinkos ministro

pareigas	Gediminas Kazlauskas

Statybos techninio reglamento

STR 1.02.07:2012 „Ypatingo statinio statybos

rangovo, statinio projekto ekspertizės rangovo

ir statinio ekspertizės rangovo kvalifikaciniai

reikalavimai, atestavimo ir teisės pripažinimo

tvarkos aprašas“

6 priedas

STATINIO PROJEKTO EKSPERTIZĖS RANGOVO STATINIO PROJEKTO DALIES EKSPERTIZĖS VADOVŲ SKAIČIUS

Eil. Nr.	Statinių rūšys pagal naudojimo paskirtį	Privalomas projekto dalies ekspertizės vadovų kiekis

SP	A	K	S	VN	ŠV	ŠT	D	E	R	RAS	RGS	AV	SO	KS	GS
1	2	3	4	5	6	7	8	9	10	11	12	13	14	15	16	17	18
1.	Gyvenamieji pastatai	1	1	1	-	1	1	-	-	1	1	-	-	-	1	1	1
2.	Negyvenamieji pastatai	1	1	1	-	1	1	-	-	1	1	-	1	-	1	1	1
3.	Susisiekimo komunikacijos	1	-	1	1	1	-	-	-	1	-	-	-	-	1	1	-
4.	Inžineriniai tinklai	1	-	1	-	1	-	-	-	1	-	-	-	-	1	1	-
5.	Kiti statiniai	1	-	1	-	1	-	-	-	1	-	-	-	-	1	1	-

SP – sklypo plano (sklypo sutvarkymo); A – architektūros; K – konstrukcijų; S – susisiekimo; VN – vandentiekio ir nuotekų šalinimo; ŠV – šildymo, vėdinimo ir oro kondicionavimo; ŠT – šilumos gamybos ir tiekimo; D – dujotiekio; E – elektrotechnikos; R – elektroninių ryšių (telekomunikacijų); RAS – apsauginės signalizacijos; RGS – gaisrinės signalizacijos; AV – procesų valdymo ir automatizacijos; SO – pasirengimo statybai ir statybos darbų organizavimo; KS – statybos skaičiuojamosios kainos nustatymo; GS – gaisrinės saugos.

Pastaba. Atestavimo komisija, įvertinusi konkretaus statinio specifiką ir specialiuosius reikalavimus, turi teisę reikalauti, kad statinio projekto ekspertizės rangovas turėtų papildomus statinio projekto dalies ekspertizės vadovus atskiroms statinių grupėms, palyginus su lentelėje nurodytu minimaliu statinio projekto dalies ekspertizės vadovų skaičiumi.

_________________